title: Cofradía de la Institución de la Sagrada Eucaristía
text: A Cofradía de la Institución de la Sagrada Eucaristía (en aragonés Cofradía d'a Institución d'a Sagrada Eucaristía) ye una cofadría d'a Semana Santa zaragozana.
  
  Historia
  A cofadría ye establita en 1946, dimpués de que as Asociacions Eucaristicas d'as Cuarenta Horas, l'Apostolado de la Oración, l'Adoración Nocturna y os Jueves Eucarísticos s'encargasen d'o paso d'a "Zaguera Cena", propiedat d'a Sangre de Cristo, que heban levato en 1938 os hostelers d'a ciudat. Os estatutos d'a cofradría s'aproboron en chinero de 1947, quan yera arcebispe de Zaragoza Rigoberto Doménech Valls y yeran en l'inte uitanta y cinco os chirmans de numero, diez os aspirants y cincuanta os honorarios.
  
  En 1956 s'encorporan a lo colechio de La Salle y en 1961 se produce o cambeo d'habito que d'antis mas yera un tot blanco y con tercerol y dende allora leban un caperucho amariello en a capeza. Se creya la sección de tambors en 1964. Atra vegata cambea un poco l'habito en l'año 1976 quan s'adhibe a capa amariella, primero ta la sección de tambors y a Chunta de Gubierno y dimpués años mas tardi ta la resta de cofadres.
  
  En os siguients anyos se farán dos cambeos de seu, en 1990 se treslada la seu ta los Agustinos Recoletos y a l'atro anyo, en 1991 ta o Colechio de La Salle y a ilesia d'a Nuestra Señora del Perpetuo Socorro, seus actuals d'a cofadría.
  
  Pasos
  
  La Santa Cena: Obra d'Elías García de l'anyo 1999, representa la zaguera zena de Chesucristo y os apostols. Como l'antigo paso que yera propiedat d'a Sangre de Cristo apareixe Chesús de piet, consagrando lo vin y os apostols posatos, beluns charrando y belatros mirando ta Chesús. O paso tien cinco metros y meyo de largaria y dos y meyo d'amplaria.
  Cristo del Amor Fraterno: Ye obra d'o escultor murzián Antonio Labaña de 1990. Ye una imachen de Chesús posato dencima d'una pedaina que ye levato por trenta terzerols, anque d'antis mas, dica 1996 yeran vintiquatro os chirmans que portiaban o paso.
  
  Uniforme y emblema
  Habito blanco, caperucho y capa amariellos. Tercerols amariellos en a sección de bombos. O suyo emblema ye o Santo Gredal de color oro
  
  Eucaristia